|  |  |
| --- | --- |
| Trosolwg | Mae’r safon hon yn ymwneud ag adnabod arwyddion a allai awgrymu bod rhywun – gweithiwr, cydweithiwr, cwsmer, myfyriwr neu unrhyw un arall y dewch i gysylltiad â nhw yn ystod eich gwaith – yn camddefnyddio cyffuriau (rhai anghyfreithlon, ar bresgripsiwn neu rai sy’n cael eu prynu dros y cownter), alcohol, toddyddion neu sylweddau eraill.  Bydd angen i ddefnyddwyr y safon hon sicrhau bod eu harfer yn adlewyrchu gwybodaeth a pholisïau cyfredol. |

|  |  |
| --- | --- |
| **Meini prawf perfformiad**  Mae'n rhaid i chi allu: | 1. diweddaru eich gwybodaeth yn rheolaidd ynghylch yr amrywiaeth o sylweddau a allai gael eu camddefnyddio, ac arwyddion posibl camddefnyddio sylweddau 2. bod yn effro bob amser i arwyddion posibl camddefnyddio sylweddau ymhlith y rhai hynny y dewch i gysylltiad â nhw 3. ymchwilio i sefyllfaoedd yn ddigonol er mwyn eich caniatáu i farnu’n rhesymol a yw unigolion yn camddefnyddio sylweddau 4. cael cymorth arbenigol pan nad ydych yn gallu barnu’n rhesymol a yw unigolion yn camddefnyddio sylweddau 5. lle nad yw unigolion yn camddefnyddio sylweddau, helpu unigolion i ddeall sut y gallai arwyddion gael eu dehongli 6. asesu’r risg i’r unigolyn ac i bobl eraill a allai ddeillio o gamddefnyddio sylweddau, a gweithredu ar unwaith fel y bo’n briodol i’ch asesiad o’r risg 7. diweddaru eich gwybodaeth yn rheolaidd ynghylch arbenigwyr priodol ar gyfer yr ystod o sylweddau, a’r gweithdrefnau i’w dilyn wrth atgyfeirio unigolion 8. atgyfeirio unigolion i arbenigwyr yn unol â gofynion sefydliadol 9. parchu hawliau unigolion a gofynion cyfrinachedd 10. rhoi gwybodaeth gyflawn a chywir i arbenigwyr ynghylch y sefyllfa, yn unol â gofynion sefydliadol 11. monitro’r sefyllfa a mynd ati’n rheolaidd i adolygu eich asesiad o’r risg i’r unigolyn ac i bobl eraill a allai ddeillio o gamddefnyddio sylweddau 12. cymryd camau priodol yn sgil newidiadau i’r sefyllfa a lefel y risg 13. gweithredu yn unol â gofynion cyfreithiol a gofynion sefydliadol 14. cofnodi sefyllfaoedd a’r camau a gymerwyd yn unol â gofynion sefydliadol 15. rhoi gwybodaeth am sefyllfaoedd a’r camau a gymerwyd dim ond i’r bobl hynny sydd â hawl i’w chael |

|  |  |
| --- | --- |
| Gwybodaeth a dealltwriaeth  Mae angen i chi wybod a deall: | 1. pwysigrwydd cadw cofnodion llawn a chywir, a sut i wneud hynny 2. pwysigrwydd darparu gwybodaeth lawn a chywir, a sut i wneud hynny 3. egwyddor cyfrinachedd: pa wybodaeth y dylid ei rhoi i bwy 4. gofynion cyfreithiol a sefydliadol a gofynion polisi sy’n berthnasol i’r swyddogaethau a gyflawnir 5. pwysigrwydd monitro’r sefyllfa o ran camddefnydd unigolyn o sylweddau, a sut i wneud hynny 6. sut i asesu’r risg i unigolion a phobl eraill sy’n deillio o’u camddefnydd o sylweddau 7. pwysigrwydd adolygu asesiadau risg yn rheolaidd 8. yr amrywiaeth o wahanol sylweddau a’u heffeithiau 9. gwahanol arwyddion camddefnyddio sylweddau: arwyddion corfforol ac ymddygiadol a gwybodaeth a roddwyd gan yr unigolyn neu gan ffynonellau eraill 10. ffactorau eraill sy’n ysgogi arwyddion y gellir tybio eu bod yn cael eu hachosi gan gamddefnyddio sylweddau 11. ffyrdd o sicrhau bod gennych wybodaeth gyfredol am sylweddau ac arwyddion camddefnyddio sylweddau 12. sut i ymchwilio i sefyllfaoedd er mwyn barnu’n rhesymol ynghylch camddefnyddio sylweddau 13. ffynonellau cymorth ynghylch camddefnyddio sylweddau 14. arbenigwyr ar gamddefnyddio sylweddau a gweithdrefnau ar gyfer atgyfeirio unigolion iddynt 15. yr amrywiaeth o gamau y gallwch eu cymryd pan allai unigolion fod yn camddefnyddio sylweddau, a sut i benderfynu pa gamau sy’n briodol 16. hawliau unigolion y dewch i gysylltiad â nhw |

**Gwybodaeth Ychwanegol**

|  |  |
| --- | --- |
| Cysylltiadau Allanol | Mae'r safon hon yn gysylltiedig â’r dimensiwn canlynol yn Fframwaith Sgiliau a Gwybodaeth y GIG (Hydref 2004):  Dimensiwn: HWB2 Asesu a chynllunio gofal |

|  |  |
| --- | --- |
| **Datblygwyd gan** | Sgiliau Iechyd |
| **Rhif fersiwn** | 1 |
| Dyddiad y'i cymeradwywyd | Mehefin 2010 |
| Dyddiad adolygu dangosol | Mehefin 2012 |
| Dilysrwydd | Cyfredol |
| Statws | Gwreiddiol |
| Sefydliad gwreiddiol | Sgiliau Iechyd |
| URN gwreiddiol | DAN AA1 |
| Galwedigaethau perthnasol | Iechyd, Gwasanaethau Cyhoeddus a Gofal; Iechyd a Gofal Cymdeithasol; Rheolwyr ac Uwch Swyddogion; Galwedigaethau Proffesiynol a Thechnegol Cysylltiedig; Swyddogion Iechyd a Gwasanaethau Cymdeithasol; Gweithwyr Iechyd Proffesiynol Cysylltiedig; Galwedigaethau Gwasanaethau Personol; Gwasanaethau Gofal Iechyd a Phersonol Cysylltiedig |
| Cyfres | Cyffuriau ac alcohol; |
| Geiriau allweddol | Cyffuriau; Alcohol; Sylweddau; Camddefnyddio; Cam-drin; Comisiynu |